劉鋹

劉鋹，原名繼興，係南漢皇帝。佢係南漢皇帝劉晟大仔，原本封做衛王。乾和十六年，渠老竇過咗身就輪到佢接班，改元大寶。任皇帝期間，出名殘暴，治國無方，成日中意同一個叫「媚豬」嘅波斯女人玩。

廣東話鋹雞個「鋹」，就係由佢而來。劉鋹將至愛嘅鬥雞封侯，人稱「鋹雞」，雞巡遊人人要避，夠威勢。

佢亦喺廣州河南隔山附近起南漢離宮，留低咗個叫「劉王殿」嘅地名。

根據清朝屈大均起《廣東新語》嘅記載，劉鋹個墓喺韶州治北六里嘅白虎山，因為宋太祖曾經封渠做南越王，所以白虎山又叫做越王山。

南漢皇帝